A ideyolochía de Purna ye o socialismo revolucionario y o suyo obchetivo ye aconseguir una Republica Socialista Aragonesa independient y sobirana. O suyo discurso prene elementos d'a ideolochia socialista revolucionaria a la que adhibe, como prencial caracteristica, o independentismo como un ferramienta estretechica ta luitar y romper con l'estau espanyol que aquí sostiene o capitalismo y con l'imperialismo. Anque reconoixe Aragón como una nación no se declara nacionalista creyendo que l'independentismo revolucionario ye a superación teorica y practica d'o nacionalismo d'ezquierdas. Tamién se declara como feminista anque encara no ha definiu qué rama de feminismo empenta sí diz que ha d'estar un feminismo de clase. D'a mesma traza se declara ecolochista luitando contra proyectos como o recreiximiento de Yesa u os entibos de Mularroya y Biscarrués. Reconoixe a realidat trilingüe d'Aragón prebando d'empentar l'aragonés y o catalán en totz os suyos comunicaus y textos.